Realo sõnul on kõigil neil riikidel olnud Venemaa ja venelastega oma ajaloo jooksul rohkelt kokkupuuteid, kuigi olud on riigiti üpris erinevad. Rohkem kui neljandik Läti ja Eesti elanikest on vene rahvusest,  samas on Soomes ja Poolas venelasi alla ühe protsendi. Poolas on jällegi pikk ajalooline kogemus suhtlusel vene kaubareisijatega. Soomet külastas näiteks 2007. aastal 850 000 Venemaalt pärit turisti. Kõige tihedamalt on Venemaaga seotud aga Valgevene.